JUDEŢUL  IASI
CONSILIUL  LOCAL  AL  COMUNEI RUGINOASA 

Anexa nr. 2 la H.C.L. nr. 15/16.04.2026



CAIET DE SARCINI
[bookmark: _Hlk226615157]privind concesionarea, prin licitație publică,  a imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi

CUPRINS:

1. INFORMAŢII GENERALE PRIVIND OBIECTUL CONCESIUNII
1.1. Obiectul concesiunii îl constituie imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi.
1.2. Imobilul menționat la pct. 1.1 este liber de sarcini şi fac parte din domeniul public al comunei Ruginoasa conform HCL. nr. 62 din 27.09.2018 privind modificarea listei ce cuprinde bunuri care alcătuiesc domeniul public al comunei Ruginoasa însușită prin HCL  nr. 65 din 27.07.2017
1.3. Destinație actuală: -. 
1.4. Destinație viitoare propusă: dezvoltarea mediului de afaceri în comună. 
2. CONDIŢIILE GENERALE ALE CONCESIUNII 
2.1. Regimul bunurilor utilizate de concesionar în derularea concesiunii 
În derularea concesiunii, bunurile preluate de concesionari sunt constituite din suprafața de teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi, prevăzute la pct. 1.1., şi care la încetarea din orice cauză a contractelor de concesiune vor fi repartizate după cum urmează: 

· bunuri de retur, constând în imobilul concesionat care se va reîntoarce în posesia concedentului liber de orice sarcină; 
· bunuri proprii, constând din bunuri utilizate de concesionar pe durata concesiunii, care sunt şi rămân în proprietatea acestuia la încetarea contractului de concesiune dacă nu fac obiectul intenției concedentului de a le achiziționa ca bunuri de preluare. 
2.2. Obligaţiile privind protecţia mediului, stabilite conform legislației în vigoare 
Toate obligaţiile privind protecţia mediului, stabilite conform legislaţiei în vigoare pe parcursul derulării contractului de concesiune cad în sarcina concesionarului, motiv pentru care acesta va obţine pe cheltuiala sa avize, acorduri şi autorizaţii de funcţionare pe care are obligaţia să le respecte. 
Nerespectarea acestora atrage după sine sancţionarea şi/sau aplicarea de către factorii interesaţi de amenzi contravenţionale. 
2. 3. Obligaţiile privind protecţia muncii 
Activităţile privind amenajarea şi exploatarea ulterioară a spaţiilor propuse spre concesiune se vor face cu respectarea legislaţiei privind protecția muncii. 
Obligaţiile privind respectarea legislaţiei specifice revin concesionarului. 
2.4. Obligativitatea asigurării exploatării în regim de continuitate şi permanenţă
Pe durata contractului de concesiune, concesionarul are obligativitatea exploatării în regim de continuitate şi permanenţă a imobilului concesionat cât şi a bunurilor realizate prin grija acestuia. 
Nu se admite exploatarea în regim sezonier întrucât aceasta ar putea conduce la distrugerea bunurilor pe durata neutilizării. 
2.5. Interdicţia subconcesionării şi a cesionării bunului concesionat 
După adjudecarea licitaţiei şi încheierea contractului de concesiune este interzisă subconcesionarea sau cesionarea bunului concesionat. 
2.6. Obiectivele de ordin economic, financiar, social 
[bookmark: _Hlk184822085]Administrarea eficientă a domeniului public și privat al Comunei Ruginoasa, pentru atragerea de venituri suplimentare și importante la bugetul local – se va asigura un venit anual suplimentar la bugetul local egal cu redevența datorată de concesionar, precum şi taxa pe teren. 
Principalele avantaje ale concesionării terenului sunt următoarele: 
- concesionarul va acoperi în întregime costurile ridicate de întreținerea și exploatarea terenului concesionat și a clădirii
- concesionarul va achita autorității concedente o redevență anuală stabilită prin contract
- concesionarea trece întreaga responsabilitate pentru modul de gestionare a terenului concesionat, în sarcina concesionarului (inclusiv cele de mediu) 
2.7. Condițiile speciale impuse de natura bunurilor ce fac obiectul concesiunii 
Pentru bunul care face obiectul prezentului caiet de sarcini nu se impun condiţii speciale, acesta nu se află în interiorul unei arii protejate iar pentru imobilul respectiv nu sunt condiţii impuse de acordurile şi convenţiile internaţionale la care România este parte. 
Pentru protecţia mediului şi protecţia muncii nu sunt necesare condiţii speciale, ci numai condiţii impuse de activitatea ce urmează să se desfăşoare în obiectivul ce se va realiza prin grija concesionarului. 
3. REDEVENŢA MINIMÃ 
[bookmark: _Hlk124838887][bookmark: _Hlk184736299][bookmark: _Hlk184728656]3.1. În conformitate cu Raportul de evaluare întocmit de Costin Ionuț – evaluator autorizat ANEVAR, specializarea – EPI, EBM., prin care este determinat pragul valoric minim ce poate fi utilizat pentru organizarea procedurilor specifice de concesionare prin licitație publică a imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi, precum și prevederile art. 307 alin (1), (4) și (5) din OUG nr. 57/2019 privind Codul Administrativ coroborate cu prevederile art. 17 din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare, potrivit căruia: „Limita minimă a preţului concesiunii se stabileşte, după caz, prin hotărârea consiliului județean, a Consiliului general al Municipiului București sau a consiliului local, astfel încât să asigure recuperarea în 25 de ani a prețului de vânzare al terenului, în condiții de piață, la care se adaugă costul lucrărilor de infrastructură aferente”, modul de calcul pentru valoarea anuală minimă de concesiune este: 
· teren intravilan St=3970 mp și Clădire C1 – magazie (spațiu producție) Sc=762 mp, Su=651,3 mp, înscrise în CF 60509, amplasate în sat Rediu, aparținând U.A.T. comuna Ruginoasa, jud. Iaşi  = 54.696,40 lei/an 
Modul de calcul al redevenței, stabilită conform raportului de evaluare și a Legii nr. 50/1991: 
Valoarea de piață stabilită de evaluator: 25 ani = redevența / an 
Adică: 
Redevența minima anuală (clădire și teren) = 54.700 lei/an  (valoarea anuală minimă de concesiune).
3.2. Pasul de licitaţie este de 15 % din preţul de pornire/an.
[bookmark: _Hlk184822768]3.3. După finalizarea procedurii şi semnarea contractului cu ofertantul câştigător plata redevenţei se va face în două tranșe semestriale, până la 31 martie, respectiv 30 septembrie ale fiecărui an.  
3.4. Redevenţa se va indexa anual cu rata inflaţiei. 
3.5. Întârzierile la plata redevenţei se vor sancționa cu dobânzi şi penalităţi în conformitate cu dispoziţiile legale la suma datorată, urmând ca pentru întârzierile la plată a redevenţei anuale ce depășesc 3 luni (90 de zile) să se procedeze la retragerea concesiunii fără a fi necesară intervenția instanțelor judecătorești (pact comisoriu expres).
4. CRITERIUL DE ATRIBUIRE A CONTRACTULUI DE CONCESIUNE 
4.1. Criteriile de atribuire a contractului de concesiune sunt:
a) cel mai mare nivel al redevenţei;
b) capacitatea economico-financiară a ofertanţilor;
c) protecţia mediului înconjurător;
d) condiţii specifice impuse de natura bunului concesionat.
4.2. Ponderea fiecărui criteriu se stabilește după cum urmează:
e) cel mai mare nivel al redevenţei – 40%;
f) capacitatea economico-financiară a ofertanţilor  - 40%;
g) protecţia mediului înconjurător – 5%;
h) condiţii specifice impuse de natura bunului concesionat – 15%.
4.3. Comisia de evaluare stabileşte punctajul fiecărei oferte, ţinând seama de ponderile prevăzute la alineatul precedent. Oferta câştigătoare este oferta care întruneşte cel mai mare punctaj în urma aplicării criteriilor de atribuire.
4.4. În cazul în care există punctaje egale între ofertanţii clasaţi pe primul loc, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta. 

5. NATURA ŞI CUANTUMUL GARANŢIILOR SOLICITATE DE CONCEDENT 
În vederea participării la licitaţie, ofertanţii sunt obligaţi să achite la organizator: 
5.1. Garanția de participare 
[bookmark: _Hlk184822936]5.1.1. Cuantumul garanţiei de participare privind concesionarea, prin licitație publică,  a imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi, după cum urmează:
· [bookmark: _Hlk184822958]suprafață teren + clădire  = 27.350  lei  (50% din valoarea anuală minimă a redevenţei)

5.1.2. Garanţia pentru participare se poate constitui astfel: 
· se depune în contul concedentului nr. RO76TREZ4075006XXX001877 deschis la Trezoreria municipiului Paşcani; 
· Scrisoare de garanţie bancară; 
· numerar la casieria Primăriei Ruginoasa. 
5.1.3. Garanția de participare la licitație se va restitui ofertanților declarați necâștigători, iar pentru ofertantul câştigător va constitui avans al redevenței. 
5.1.4.  Concedentul are obligația să restituie garanția de participare în termen de 10 zile calendaristice, în urma solicitării scrise din partea ofertantului declarat necâștigător. 
5.1.5. Garanţia de participare la licitaţie se poate pierde în următoarele situaţii:
· în cazul retragerii ofertei de către ofertant în termenul de valabilitate al acesteia;
· în cazul ofertantului câştigător care nu se prezintă în termenul stabilit la semnarea contractului de concesiune;
· în cazul excluderii de la licitaţie pentru motive de fraudă.  
5.1.6. În termen de 90 de zile de la data semnării contractului de concesiune concesionarul este obligat să depună, cu titlu de garanţie (garanție de executare), o sumă fixă reprezentând o cotă - parte de 100% din suma obligaţiei de plată către concedent, stabilită de acesta şi datorată pentru primul an de exploatare. Din această sumă sunt reţinute, dacă este cazul, penalităţile şi alte sume datorate concedentului de către concesionar, în baza contractului de concesiune de bunuri proprietate publică.

5.2. Taxa de participare 

5.2.1. Taxa de participare reprezintă cota-parte de cheltuială ce revine fiecărui participant din întreaga sumă a cheltuielilor efectuate cu organizarea şi desfăşurarea licitaţiei ( cheltuieli materiale, anunţ publicitar, etc. ) 
5.2.2 Taxa de participare este stabilită de organizator la 250 lei şi nu se restituie la finalul licitaţiei. 
5.2.3. Taxa de participare la licitaţie se poate achita în numerar la casieria Primăriei comunei Ruginoasa sau în contul nr. RO79TREZ40721180250XXXXX deschis la Trezoreria municipiului Paşcani. 
5.3. Contravaloarea caietului de sarcini, în cuantum de 50 lei, se achită în numerar  la casieria Primăriei comunei Ruginoasa în momentul solicitării documentaţiei. 
6. DURATA CONCESIUNII 
Concesiunea se va face pe o perioadă de  25 de ani, cu posibilitatea de prelungire în condiţiile legii. 
7. DREPTURILE ŞI OBLIGAŢIILE CONCESIONARIULUI 
8.1. Drepturile concesionarului 
8.1.1. Concesionarul are dreptul de a exploata în mod direct, pe riscul şi pe răspunderea sa, bunurile proprietate publică ce fac obiectul contractului de concesiune. 
8.1.2. Concesionarul are dreptul de a folosi si de a culege fructele bunurilor care fac  obiectul concesiunii, potrivit naturii bunului şi obiectivelor stabilite de părţi prin contractul de concesiune. 
8.2. Obligaţiile concesionarului 
8.2.1. Să nu aducă atingere dreptului de proprietate publică prin faptele şi actele juridice săvârşite.
8.2.2. Să întrebuinţeze, pe toată durata concesiunii, bunul imobil ca un bun proprietar, cu bună-credinţă şi potrivit destinaţiei care rezultă din contract, purtând răspunderea pentru toate pagubele produse din culpa sa, să asigure exploatarea eficace în regim de continuitate şi de permanenţă bunul concesionat, sub sancţiunea încetării de drept a contractului, fără punere în întârziere şi fără nici o altă formalitate - pact comisoriu de gradul IV).
8.2.3. În termen de cel mult 90 de zile de la data încheierii contractului de concesiune, concesionarul este obligat să depună, cu titlu de garanţie, o sumă fixă, reprezentând 100% din suma datorată concedentului cu titlu de redevență pentru primul an de exploatare.
8.2.4. Să suporte, pe toata durata contractului, cheltuielile referitoare la utilităţile consumate pentru folosinţa bunului imobil concesionat. 
8.2.5. Să execute la timp şi în bune condiţii lucrările de întreţinere, igienizare şi reparaţii ale imobilului, în vederea menţinerii bunului imobil concesionat în stare bună. 
8.2.6. Să plătească redevenţa la termenul stipulat în contract. 
8.2.7. Să nu tulbure desfăşurarea celorlalte activităţi care au loc în cadrul imobilului. 
8.2.8. Să răspundă pentru distrugerea totală sau parţială a bunului imobil concesionat,  care s-ar datora culpei sale; 
8.2.9. Să permită concedentului să controleze modul in care este utilizat bunul imobil concesionat şi starea acestuia. 
8.2.10. Să nu aducă modificări bunului imobil concesionat decât cu acordul prealabil, în scris, al concedentului şi cu respectarea legislaţiei în vigoare, respectiv obţinerea autorizaţiei de construire. 
8.2.11. Concesionarului îi este interzis să subconcesioneze în tot sau în parte bunul imobil concesionat sau să cesioneze contractul de concesiune unui terţ, sub sancţiunea rezilierii de drept a contractului, fără somaţie sau punere în întârziere şi fără intervenţia instanţei judecătoreşti. 
8.2.12. Concesionarul se obligă să respecte, şi va fi direct răspunzător pe toată durata  contractului de concesiune, de aplicarea normelor legale privind protecţia mediului, protecţia şi paza împotriva incendiilor, a normelor legale privind protecţia muncii, precum şi orice alte obligaţii legale ce rezultă din activitatea pe care o desfăşoară. 
8.2.13. Concesionarul se obligă să utilizeze imobilul numai pentru activitatea destinată. 
8.2.14. Concesionarul are obligaţia obţinerii tuturor avizelor şi autorizaţiilor de funcţionare. 
8.2.15. Concesionarul trebuie să restituie bunul imobil la expirarea/încetarea contractului, pe bază de proces verbal,  în starea tehnică şi funcţională în care l-a primit, mai puţin uzura aferentă exploatării normale.;
8.2.16. Să nu exploateze bunul concesionat în vederea culegerii de fructe naturale, civile, industriale sau producte.


9. DREPTURILE ŞI OBLIGAŢIILE CONCEDENTULUI 
9.1. Drepturile concedentului 
9.1.1. Concedentul are dreptul să controleze executarea obligaţiilor titularului dreptului de concesiune şi respectarea condiţiilor concesiunii, având dreptul să constate, ori de câte ori este nevoie, fără a stânjeni folosinţa bunului de către titularul dreptului de concesiune, starea integrităţii bunului şi destinaţia în care este folosit. Verificarea se va efectua numai în prezenţa concesionarului. 
9.1.2. Concedentul are dreptul să încaseze redevenţa, în conformitate cu dispoziţiile contractului de concesiune;
9.1.3. Concedentul are dreptul să beneficieze de garanţia constituită de titularul dreptului de concesiune.
9.1.4. Concedentul are dreptul să modifice în mod unilateral partea reglementară a  contractului de
concesiune, din motive excepționale legate de interesul naţional sau local. 
9.2. Obligațiile concedentului 
9.2.1. Concedentul este obligat să predea bunul pe bază de proces-verbal; 
9.2.2. Concedentul este obligat să nu îl tulbure pe concesionar în exerciţiul drepturilor rezultate din prezentul contract de concesiune. 
9.2.3. Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului. 
9.2.4. Concedentul va sprijini concesionarul pentru obţinerea accesului la utilităţi în limita competenţelor şi a autorităţii sale. Pentru furnizarea propriu-zisă a acestor utilităţi, concesionarul va încheia contracte de servicii cu regiile şi societăţile respective, în condiţiile legii. 

10. CLAUZE REFERITOARE LA ÎNCETAREA CONTRACTULUI DE CONCESIUNE 
10.1. Contractul de concesiune încetează în următoarele situaţii: 
a) prin acordul ambelor părţi; 
b) la expirarea duratei stabilite în contractul de concesiune, dacă părţile nu convin, prin act adiţional, prelungirea acestuia; 
c) în cazul în care interesul naţional sau local o impune, prin denunţarea unilaterală de către concedent; 
d) la dispariţia, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri; 
e) în cazul în care s-a depăşit termenul de plată a redevenţei şi/sau a contravalorii utilităţilor, după caz, cu 90 de zile de la data scadenţei sau in cazul nerespectării unei clauze asumate de concesionar, prezentul contract se consideră desfiinţat de către concedent, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres;
f) Nedepunerea în termen de cel mult 90 de zile de la data încheierii contractului de concesiune, de către concesionar, cu titlu de garanţie, a sumei fixe, reprezentând reprezentând 100% din suma datorată concedentului cu titlu de redevență pentru primul an de exploatare, atrage desființarea prezentului contract de către concedent, fără punere în întârziere, fără alte formalităţi şi fără intervenţia vreunei instanţe de judecată pact comisoriu de gradul IV.  
g) în cazul exploatării, în condiţiile contractului de concesiune de bunuri proprietate publică, a bunurilor consumptibile, fapt ce determină, prin epuizarea acestora, imposibilitatea continuării exploatării acestora înainte de expirarea duratei stabilite a contractului;
h) în cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri în sarcina concesionarului;
i) în cazul nerespectării obligaţiilor contractuale de către concedent, prin reziliere de către concesionar;
j) din orice alte cauze prevăzute de lege. 
10.2. Rezilierea contractului intervine: 
a) pronunţată de instanţa judecătorească, la iniţiativa concedentului, cu plata unei despăgubiri în sarcina concesionarului în cazul nerespectării obligaţiilor contractuale de către concesionar; 
b) pronunţată de instanţa judecătorească, la iniţiativa concesionarului, cu plata unei despăgubiri în sarcina concedentului dacă rezilierea se produce din culpa acestuia, în cazul nerespectării obligaţiilor contractuale. 
11. MODUL DE ELABORARE ŞI PREZENTARE A OFERTELOR 
11.1. Ofertele se redactează în limba română. 
11.2. Ofertantul are obligaţia de a elabora oferta în conformitate cu prevederile prezentei documentaţii. 
11.3. Oferta are caracter obligatoriu din punct de vedere al conţinutului pe toată perioada de valabilitate stabilită de organizator, respectiv 90 de zile. 
11.4. Persoana interesată are obligaţia de a depune oferta la adresa şi până la data limită pentru depunere prevăzută în anunțul procedurii. 
11.5. Riscurile legate de transmiterea ofertei, inclusiv forţa majoră, cad în sarcina persoanei interesate. 
11.6. Oferta depusă la o altă adresă decât cea stabilită, sau după expirarea datei limită comunicată pentru depunere, se returnează nedeschisă. 
11.7. Conţinutul ofertelor trebuie să fie confidenţial până la data stabilită pentru deschiderea acestora.
11.8. Oferta se transmite într-un singur exemplar în două plicuri sigilate, unul exterior şi unul interior, care se înregistrează în ordinea primirii în Registrul de intrare-ieşire sau  în registrul Oferte de la Primăria comunei Ruginoasa, precizându-se data şi ora, însoţite de o scrisoare de înaintare după modelul din Anexa nr. 2 la Caietul de sarcini. 
11.9. Pe plicul exterior se va menţiona numele şi adresa ofertantului, obiectul concesiunii pentru care este depusă oferta şi se va specifica „ A NU SE DESCHIDE ÎNAINTE DE DATA DE ............., ORA ...........” 
11.10. Plicul exterior va trebui să conţină plicul interior şi următoarele documentele: 
11.10.1. Pentru persoane juridice: 
· o fişă cu informaţii privind ofertantul şi o declaraţie de participare, semnată de ofertant, fără îngroşări, ştersături sau modificări;
· acte doveditoare privind calităţile şi capacităţile ofertanţilor:
· statutul/contractul societăţii - copie conform cu originalul; 
· certificat de înmatriculare - copie conform cu originalul;
· dovada în copie a achitării taxei de participare, a garanţiei de participare şi a contravalorii documentaţiei;
· copie după ultimul bilanţ contabil;
· certificat eliberat D.G.F.P. privind plata obligaţiilor la bugetul general consolidat – valabil la data deschiderii ofertelor - in original sau copie certificată; 
· certificat fiscal privind impozitele si taxele eliberat de Direcția Impozite si Taxe locale a unităţii administrative teritoriale de pe raza căreia societatea are sediul social, care să ateste că societatea ofertantă nu înregistrează debite la bugetul local – valabil la data deschiderii ofertelor - în original sau copie certificată;
· declaraţie pe propria răspundere a administratorului firmei din care să rezulte că în ultimii 5 ani nu a fost condamnat, printr-o hotărâre rămasă definitivă a unei instanţe judecătoreşti, pentru participare la activităţi ale unei organizaţii criminale, pentru corupţie, pentru fraudă şi/sau pentru spălare de bani
· declarație privind cifra de afaceri pe ultimii 3 ani - Anexa nr. 4 la Caietul de sarcini
· declarație privind lista principalelor servicii prestate în ultimii 3 ani - Anexa nr. 5 la Caietul de sarcini
· Declarație privind încadrarea în categoria întreprinderilor mici şi mijlocii Anexa nr. 6 la Caietul de sarcini
11.10.2. Pentru persoane fizice: 
· copie act de identitate solicitant (buletin sau carte de identitate);
· dovada în copie a achitării taxei de participare, a garanţiei de participare şi a contravalorii documentaţiei; 
· certificat de atestare fiscală privind impozitele si taxele eliberat de Direcția Impozite şi Taxe locale a unităţii administrative teritoriale de pe raza căreia domiciliază persoana, care să ateste că aceasta nu înregistrează debite la bugetul local – valabil la data deschiderii ofertelor - în original sau copie certificată; 
· declaraţie pe propria răspundere din care să rezulte că în ultimii 5 ani nu a fost condamnat, printr-o hotărâre rămasă definitivă a unei instanţe judecătoreşti, pentru participare la activităţi ale unei organizaţii criminale, pentru corupţie, pentru fraudă şi/sau pentru spălare de bani
11.11. Pe plicul interior, care conţine oferta propriu-zisă (se completează formularul din Anexa nr. 3 la Caietul de sarcini ), se înscriu numele sau denumirea ofertantului, precum şi domiciliul sau sediul social al acestuia, după caz.
11.12. Nu are dreptul să participe la licitaţie persoana care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.
 

12. MODUL DE DESFĂŞURARE A PROCEDURII DE ATRIBUIRE 

12.1. Procedura de atribuire a contractului de concesiune este licitaţia publică. 
12.2. Criteriile de atribuire al contractului de concesiune sunt:
i) cel mai mare nivel al redevenţei;
j) capacitatea economico-financiară a ofertanţilor;
k) protecţia mediului înconjurător;
l) condiţii specifice impuse de natura bunului concesionat.
12.3. Ponderea fiecărui criteriu se stabilește după cum urmează:
a. cel mai mare nivel al redevenţei – 40%;
b. capacitatea economico-financiară a ofertanţilor  - 40%;
c. protecţia mediului înconjurător – 5%;
d. condiţii specifice impuse de natura bunului concesionat – 15%.
12.4. Comisia de evaluare stabileşte punctajul fiecărei oferte, ţinând seama de ponderile prevăzute la pct. 12.3. Oferta câştigătoare este oferta care întruneşte cel mai mare punctaj în urma aplicării criteriilor de atribuire.
12.5. În cazul în care există punctaje egale între ofertanţii clasaţi pe primul loc, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta. 
12.6. Licitaţia publică va fi adusă la cunoştinţa persoanelor fizice şi juridice prin publicarea unui anunţ în Monitorul Oficial al României partea a VI a, într-un cotidian de circulaţie naţională şi într-unul de circulaţie locală, pe pagina sa de internet ori prin alte medii ori canale publice de comunicaţii electronice cu cel puţin 20 de zile calendaristice înainte de data limită pentru depunerea ofertelor.
12.7. Persoana interesată are dreptul de a solicita şi de a obţine documentaţia de atribuire. Concedentul are obligaţia de a pune documentaţia de atribuire la dispoziţia persoanei interesate cât mai repede posibil, într-o perioadă care nu trebuie să depăşească 5 zile lucrătoare de la primirea unei solicitări din partea acesteia. 
12.8. Persoana interesată are dreptul de a solicita clarificări privind documentaţia de atribuire. Concedentul are obligaţia de a răspunde, in mod clar, complet și fără  ambiguităţi, la orice clarificare solicitată într-o perioadă care nu trebuie să depășească 5 zile lucrătoare de la primirea unei astfel de solicitări.
12.9. Concedentul are obligaţia de a transmite răspunsurile însoţite de întrebările aferente către toate persoanele interesate care au obţinut documentaţia de atribuire fără a dezvălui identitatea celui care a solicitat clarificările. 
12.10. Procedura de licitaţie se poate desfăşura numai dacă au fost depuse cel puțin 2 (două) oferte valabile. În cazul în care nu au fost depuse cel puţin două oferte valabile, concedentul anulează procedura şi să organizează o nouă licitaţie procedând la republicarea anunțurilor de publicitate și reluarea procedurii pentru a doua licitaţie, în aceleași condiții ca prima licitaţie. 
12.11. În cazul organizării noi licitaţii potrivit pct. 12.10. procedura este valabilă în situaţia în care a fost depusă cel puţin o ofertă valabilă.
12.12. Plicurile sigilate se predau comisiei de evaluare în ziua şi ora fixată pentru deschiderea lor. 
Membrii comisiei de evaluare au obligaţia de a semna o declaraţie de confidenţialitate şi imparţialitate înainte de deschiderea şedinţei. 
12.13. Comisia are obligaţia de a stabili oferta câştigătoare pe baza criteriilor stabilite. 
12.14. Preşedintele comisiei de evaluare conduce întreaga activitate după următoarea 
procedură: 
a) la data, ora şi locul anunţate prin publicaţie pentru desfăşurarea licitaţiei, în prezenţa membrilor comisiei de licitaţie, invită în sală pe toţi ofertanţii (personal sau mandatar împuternicit prin procură autentică), în vederea începerii licitaţiei; 
b) se verifică identitatea ofertanţilor (pe baza actului de identitate şi a actului autentic de reprezentare); 
c) se prezintă în mod succint prevederile legale în materie, procedura de desfăşurare a licitaţiei şi date despre imobilul care face obiectul licitaţiei; 
d) se verifică integritatea plicurilor în care s-au depus ofertele; 
e) în cazul în care plicurile sunt sigilate, fapt recunoscut şi de ofertanţi, se trece la deschiderea ofertelor, verificându-se existenţa tuturor documentelor solicitate; 
f) comisia de evaluare, după deschiderea plicurilor exterioare, elimină ofertele care nu conţin totalitatea documentelor solicitate sau la care: 
· ofertantul este în stare de faliment ori lichidare, afacerile îi sunt conduse de un administrator judiciar, activităţile îi sunt suspendate, sau este într-o situaţie asemănătoare cu cele anterioare, reglementată de lege; 
· ofertantul nu şi-a îndeplinit obligaţiile de plată a impozitelor, taxelor şi contribuţiile de asigurări sociale către bugetele componente ale bugetului general consolidat sau bugetul local;
· ofertantul prezintă informaţii false în legătură cu situaţia proprie sau nu prezintă informaţiile solicitate de membrii comisiei de evaluare; 
g) după analizarea conţinutului plicului exterior, se întocmeşte un proces-verbal în care se menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura licitaţiei; 
h) deschiderea plicurilor interioare se face numai după semnarea procesului - verbal menţionat la litera g) de către toţi membrii comisiei de evaluare şi de către ofertanţi; 
i) se face publică fiecare ofertă; 
j) în cazul în care o ofertă prezintă un preţ al redevenţei mai mic decât cel prevăzut la pct.3 aceasta nu va fi considerată valabilă; 
k) pe parcursul aplicării procedurii de atribuire comisia de evaluare are dreptul de a solicita clarificări şi completări ale documentelor prezentate de ofertanţi pentru demonstrarea conformităţii ofertei cu cerinţele solicitate, cu condiţia ca prin clarificările ori completările solicitate să nu se determine un avantaj evident în favoarea unuia din ofertanţi;
l) dacă după deschiderea ofertelor, se constată că cel puţin două oferte sunt de valoare egală, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta. 
m) în urma analizării ofertelor de către Comisia de evaluare se întocmeşte un proces-verbal în care se menționează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de atribuire, precum şi ofertele financiare. Procesul - verbal se semnează de către toţi membrii comisiei şi de către ofertanţi. 
12.15. În baza procesului-verbal comisia de evaluare întocmeşte în termen de o zi lucrătoare un raport al procedurii, prin care stabileşte oferta câştigătoare, şi pe care îl transmite pentru aprobare Primarului comunei Ruginoasa.
12.16. În termen de 3 zile lucrătoare de la primirea raportului, organizatorul licitaţiei  informează în scris, cu confirmare de primire, ofertanţii astfel: 
· fiecărui candidat respins, motivele concrete care au stat la baza deciziei de respingere a ofertei sale;
· fiecărui ofertant care a prezentat o oferta acceptabilă, conformă şi corespunzătoare, dar care nu a fost declarată câștigătoare, avantajele relative ale ofertei câștigătoare în raport cu oferta sa, numele ofertantului căruia urmează să se atribuie contractul de concesiune;
· comunicarea către ofertantul declarat câştigător va conţine şi invitaţia pentru semnarea contractului. 
12.17. Concedentul încheie contractul de concesiune cu ofertantul câştigător (concesionarul) numai după împlinirea unui termen de 20 zile calendaristice de la data realizării comunicării rezultatului licitaţiei. 
12.18. Neîncheierea contractului de concesiune într-un termen de 20 de zile calendaristice de la data împlinirii termenului prevăzut la pct. 12.16 poate atrage plata daunelor-interese de către partea în culpă.
12.19.  Refuzul ofertantului declarat câştigător de a încheia contractul de concesiune poate atrage după sine plata daunelor-interese.
12.20. Soluţionarea litigiilor apărute în legătura cu atribuirea, încheierea, executarea, modificarea şi încetarea contractului de concesiune, precum şi a celor privind acordarea de despăgubiri se realizează potrivit prevederilor <LLNK 12004   554 10 201   0 47>Legii contenciosului administrativ nr. 554/2004, cu modificările ulterioare. Acţiunea în justiţie se introduce la secţia de contencios administrativ a tribunalului în a cărui jurisdicţie se afla sediul concedentului. Împotriva hotărârii tribunalului se poate declara recurs la secţia de contencios administrativ a curţii de apel, conform prevederilor legale.

13. REGULI PRIVIND CONFLICTUL DE INTERESE 

13.1. Pe parcursul aplicării procedurii de licitaţie organizatorul are obligaţia de a lua toate măsurile pentru a evita situaţiile de natură să determine apariţia unui conflict de interese şi/sau manifestarea concurenţei neloaiale. Nerespectarea prevederilor se sancţionează potrivit dispoziţiilor în vigoare. 
13.2. Persoana care a participat la întocmirea documentaţiei de licitaţie are dreptul de a fi ofertant, dar numai în măsura în care implicarea sa în elaborarea documentaţiei de licitaţie nu este de natură să defavorizeze concurenţa. 
13.3. Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancţiunea excluderii din procedura de licitaţie. 
13.4. Nu au dreptul de a fi implicate în procesul de verificare/evaluare a ofertelor următoarele persoane: 
a) soţ/soţie, rudă sau afin până la gradul al II-lea inclusiv cu ofertantul, persoană fizică;
b) soţ/soţie, rudă sau afin până la gradul al II-lea inclusiv cu persoane care fac parte din consiliul de administraţie, organul de conducere ori de supervizare al unuia dintre ofertanţi, persoane juridice, terţi susţinători sau subcontractanţi propuşi;
c) persoane care deţin părţi sociale, părţi de interes, acţiuni din capitalul subscris al unuia dintre ofertanţi, terţi susţinători sau subcontractanţi propuşi sau persoane care fac parte din consiliul de administraţie, organul de conducere ori de supervizare al unuia dintre ofertanţi, terţi susţinători sau subcontractanţi propuşi;
d) membri în cadrul consiliului de administraţie/organului de conducere sau de supervizare al ofertantului şi/sau acţionari ori asociaţi semnificativi persoane care sunt soţ/soţie, rudă sau afin până la gradul al II-lea inclusiv ori care se află în relaţii comerciale cu persoane cu funcţii de decizie în cadrul entităţii contractante.

 13.5. Persoanele care sunt implicate direct în procesul de verificare/evaluare a ofertelor trebuie să păstreze confidenţialitatea asupra conţinutului ofertelor, precum şi asupra altor informaţii prezentate de către ofertanţi a căror dezvăluire ar putea aduce atingere dreptului acestora de a-şi proteja proprietatea intelectuală sau secretele comerciale, precum şi asupra lucrărilor comisiei de evaluare. 

14. INSTRUCTIUNI PRIVIND MODUL DE UTILIZARE A CĂILOR DE ATAC
14.1. Soluţionarea litigiilor apărute în legătură cu atribuirea, încheierea, executarea, modificarea şi încetarea contractului de concesiune – în cazul în care nu se poate ajunge la o înţelegere amiabilă - , precum şi a celor privind acordarea de despăgubiri se realizează potrivit prevederilor Legii contenciosului administrativ nr. 554/2004, cu modificările și completările ulterioare. 
14.2. Acțiunea în justiţie se introduce la secția de contencios administrativ a tribunalului în a cărui jurisdicţie se află sediul concedentului, respectiv: Tribunalul Iaşi, str. Elena Doamna, nr. 1A, CP 700398, tel/fax : 0232/260600; 0332403666; 0232/248000. 
14.3. Împotriva hotărârii tribunalului se poate declara recurs la secția de contencios  administrativ a Curţii de Apel Iaşi. 


                Preşedinte de şedinţă,                                               Contrasemnează pentru  legalitate,
                  Consilier local,                                                                         Secretar general,
                  Fulga Bogdan                                                                    Axenia – Frija Corina 

                                                                                                                              Anexa nr. 2 la Caietul de sarcini 

Ofertantul ______________                                         Înregistrat la sediul autorității contractante   ____________                                                  Nr ______/___ ___ ___

SCRISOARE DE INAINTARE
Către,
 Primăria comunei Ruginoasa, judeţul Iaşi 
(denumirea autorității contractante si adresa completa) 

Ca urmare a anunţului de licitatie nr. _________.din__________(ziua/luna/anul), privind aplicarea procedurii pentru atribuirea contractului de concesiune cu privire la suprafata de __________, situat în Comuna _____________, Strada __________________________________ nr. ______(se vor menționa acolo unde acestea există), nr. cadastral ____________, în vederea _____________________________________________, Subsemnatul,________________________________________________________________ (numele și prenumele ofertantului) vă transmit alăturat următoarele: 

Coletul sigilat si marcat în mod vizibil, conținând: 
a) oferta; 
b) documente care însoțesc oferta, conform prevederilor din Caietul de sarcini. 
Avem speranța ca oferta noastră este corespunzătoare si va satisface cerințele. 

Data completării………… 

Ofertant,...................................
(semnătură autorizată)



Anexa nr. 3 la Caietul de sarcini 

FORMULAR DE OFERTĂ
OPERATOR ECONOMIC ( PERSOANÃ FIZICÃ ) 
…………………………………… 
Către , 
Primăria comunei Ruginoasa, judeţul Iaşi 
După examinarea anunțului publicitar din data de_____________________ și a documentației de atribuire puse la dispoziția noastră de către d-voastră, oferim în speranța adjudecării terenului în suprafață de __________, situat în Comuna ________________, Strada __________________________________ nr. ______(se vor menționa acolo unde acestea există), nr. cadastral ____________, suma de _________ lei/an. 
Mă angajez ca, în cazul în care această ofertă este stabilită câştigătoare, să concesionez această suprafaţă conform caietului de sarcini. 
Mă angajez să menţin această ofertă valabilă pentru o durată de 90 zile, respectiv până la data de __________________(ziua/luna/anul), şi ea va rămâne obligatorie pentru mine şi poate fi acceptată oricând înainte de expirarea perioadei de valabilitate. 
Până la încheierea şi semnarea contractului de concesiune această ofertă, împreună cu comunicarea transmisă de dumneavoastră, prin care oferta noastră este stabilită câştigătoare, vor constitui un contract angajant între noi. 

Data _____/_____/_____                                                     Semnătura







Anexa nr. 4 la Caietul de sarcini 

Ofertant
.....................................
  (denumirea/numele)

DECLARATIE PRIVIND CIFRA DE AFACERI

Denumirea/numele:

Codul fiscal:

Adresa sediului central:

Telefon:
Fax:
E-mail:
Certificatul de înmatriculare/înregistrare:
Activităţi CAEN pentru care exista autorizare ………………. (se va preciza codul CAEN corespondent obiectului contractului)

Cifra de afaceri pe ultimii 3 ani:

	Cifra de afaceri globala

	Anul
	Valoare LEI	
	Curs de schimb 
	Echivalent Euro

	
	
	
	

	
	
	
	

	
	
	
	



Semnătura ofertantului sau a reprezentantului ofertantului            .................................................
Numele  şi prenumele semnatarului	             ............................................................................
Capacitate de semnătura				  ...........................................................................
Detalii despre ofertant                                          .......................................................................... Numele ofertantului  			        .................................................................................
Ţara de reşedinţă		                        .........................................................................................
Adresa						        ................................................................................
Adresa de corespondenţă (dacă este diferită)	      ......................................................................
Telefon / Fax						       .....................................................................
Data 							           ...................................................................
Totodată, declar ca am luat la cunoştinţa de prevederile art 292 « Falsul în Declaraţii » din Codul Penal referitor la « Declararea necorespunzătoare a adevărului, făcuta unui organ sau instituţii de stat ori unei alte unităţi în vederea producerii unei consecinţe juridice, pentru sine sau pentru altul, atunci când, potrivit legii ori împrejurărilor, declaraţia făcuta serveşte pentru producerea acelei consecinţe, se pedepseşte cu închisoare de la 3 luni la 2 ani sau cu amenda »
Notă: Toate câmpurile trebuie completate de ofertant sau după caz, de către reprezentantul ofertantului. Aceasta declaraţie, în cazul asocierii, se va prezenta de către fiecare membru în parte, semnata de reprezentantul sau legal.

Anexa nr. 5 la Caietul de sarcini 
Operator Economic
..........................
(denumirea)

DECLARATIE
PRIVIND LISTA PRINCIPALELOR PRESTARI DE SERVICII SIMILARE
 IN ULTIMII 3 ANI

Subsemnatul, reprezentant împuternicit al ........................................................... (denumirea/numele si sediul/adresa candidatului/ofertantului), declar pe propria răspundere, sub sancțiunile aplicabile faptei de fals in acte publice, ca datele prezentate in tabelul anexat sunt reale.
Subsemnatul declar ca informațiile furnizate sunt complete si corecte in fiecare detaliu si inteleg ca autoritatea contractanta are dreptul de a solicita, in scopul verificării si confirmării declarațiilor, situatiilor si documentelor care însoțesc oferta, orice informatii suplimentare in scopul verificarii datelor din prezenta declaratie.
Subsemnatul autorizez prin prezenta orice institutie, societate comerciala, banca, alte persoane juridice sa furnizeze informatii reprezentantilor autorizati ai ..........................................  (denumirea si adresa autoritatii contractante) cu privire la orice aspect tehnic si financiar in legatura cu activitatea noastra.
Informatiile furnizate cu privire la identitatea clientilor/beneficiarilor si valorile contractelor, sunt strict confidentiale, ele fiind destinate exclusiv evaluarii de catre autoritatea contractanta a experientei similare a operatorului economic, in raport cu principalele prestari de servicii realizate in ultimii 3 ani. Autoritatea contractanta nu este indreptatita sa le divulge catre nicio persoana, indiferent de scop si nici nu poate folosi aceste informatii in alte scopuri, sub sancțiunea prevăzută de legislația în vigoare.

	
Nr.
 crt.



	
Obiect 
contract

	
Denumirea/ nume  
beneficiar 
/client
Adresa
	
Pretul
contractului sau 
acordului-cadru(fara 
TVA)
	
Perioada 
derulare 
contract/ acord-
cadru **)

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	



Semnătura ofertantului sau a reprezentantului ofertantului            .................................................
Numele  şi prenumele semnatarului	             ............................................................................
Capacitate de semnătura				  ...........................................................................
Detalii despre ofertant                                          .......................................................................... 
Numele ofertantului  			        .................................................................................
Ţara de reşedinţă		                        .........................................................................................
Adresa						        ................................................................................
Adresa de corespondenţă (dacă este diferită)	      ......................................................................
Telefon / Fax						       .....................................................................
Data 							           ...................................................................
Totodată, declar ca am luat la cunoştinţa de prevederile art. 326 « Falsul în Declaraţii » din Codul Penal referitor la « Declararea necorespunzătoare a adevărului, făcuta unui organ sau instituţii de stat ori unei alte unităţi în vederea producerii unei consecinţe juridice, pentru sine sau pentru altul, atunci când, potrivit legii ori împrejurărilor, declaraţia făcuta serveşte pentru producerea acelei consecinţe, se pedepseşte cu închisoare de la 3 luni la 2 ani sau cu amenda »
*)Se precizează calitatea in care a participat la îndeplinirea contractului, care poate fi de: contractant unic sau contractant conducător (lider de asociație); contractant asociat; subcontractant.
**) Se va preciza data de începere si de finalizare a prestării

Anexa nr. 6 la Caietul de sarcini 

Ofertant
.....................................
  (denumirea/numele)
DECLARAŢIE
privind încadrarea în categoria întreprinderilor mici şi mijlocii

Date de identificare a întreprinderii
Denumirea întreprinderii
__________________________________________________________________________
Adresa sediului social
__________________________________________________________________________
Cod unic de înregistrare
_________________________________________________________________________
Numele şi funcţia
__________________________________________________________________________
(preşedintele consiliului de administraţie, director general sau echivalent)

Tipul întreprinderii
Indicaţi, după caz, tipul întreprinderii:
 Întreprindere autonomă
 Întreprindere parteneră
 Întreprindere legată

Date utilizate pentru a se stabili categoria întreprinderii[footnoteRef:1] [1: Datele sunt calculate în conformitate cu art. 6 din OG nr. 27/2006 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii] 

	Exerciţiul financiar de referinţă[footnoteRef:2] [2:   Datele cu privire la numărul mediu anual de salariaţi, cifra de afaceri anuală netă şi activele totale sunt cele realizate în ultimul exerciţiu financiar raportate în situaţiile anuale aprobate de acţionari sau asociaţi.] 


	Numărul mediu anual de salariaţi
	Cifra de afaceri anuală netă
(mii lei/mii Euro)
	Active totale
(mii lei/mii Euro)

	
	
	

	
	
	

	
Important: Precizaţi dacă, faţă de exerciţiul financiar anterior, datele financiare au înregistrat modificări care determină încadrarea întreprinderii într-o altă categorie (respectiv micro-întreprindere, întreprindere mică, mijlocie sau mare).
	
 Nu
 Da (în acest caz se va completa şi se va ataşa o declaraţie referitoare la exerciţiul financiar anterior)



Subsemnatul__________________, declar pe proprie răspundere că datele din această declaraţie sunt conforme cu realitatea.
(numele şi funcţia semnatarului, autorizat să reprezinte întreprinderea)

Data completării ............................


Ofertant, …………………………… (nume şi prenume, semnătura autorizată şi ştampilă)

